Бірікпеген елдердің ақпараттық агенттіктерінің пулы — Қазақстан Энциклопедиясы
"Бірікпеген елдердің ақпараттық агенттіктерінің пулы — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Бірікпеген елдердің ақпараттық агенттіктерінің пулы — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Бірікпеген елдердің ақпараттық агенттіктерінің пулы — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 230
TEXT: Қазақстан Энциклопедиясы Бірікпеген елдердің ақпараттық агенттіктерінің пулы – бірікпеген 94 елдің ақпараттық агенттіктерін біріктіретін ұйым "Қазақ телевизиясы". - Алматы: "Қаз Ақпарат", 2009, 1-т. Пул 1975 жылы сынақ түрінде ТАНЮГ өз кызметін бастады. 1976 жылы Делиде бірікпеген елдердің ақпарат агенттіктері басшылары мен Сыртқы істер министрлігінің конференциясында Пулды ашуға ресми шешім қабылданды. Пулдың Жарғысы 1976 жылы тамызында Коломбода бірікпеген елдер басшыларының V конференциясында бекітілді. Жарғы негізінде Пул өз жұмысын "нақты деректерге сүйене отырып, бірікпеген елдер ұйымына мүше елдермен достастықты күшейту, олардың ұлттық мәдени құндылықтарын мадақтау, жаңа әлемдік ақпарат беру тәсіліне сүйене отырып ақпарат беру және отаршылыққа қарсы күресті ұйымдастыру" негізінде жүргізеді. Бұл елдердің ақпарат агенттіктеріндегі техникалық топ пен кәсіби тілшілерді дайындауда Пул курстар мен семинарлар ұйымдастырады. Пулдың жоғарғы ұйымы 3 жылда бір рет бірікпеген елдердің ақпарат министрлігі мен ақпарат агенттіктерінің басшыларынан шақырылатын Бас конференция. Ол 32 ел ақпарат агенттіктеріне мүше ПАНА Жалпы африкалық ақпарат агенттіктеріне және Пулға мүше елдердің Координациялық комитетте жүргізілетін Бас конференциясы тұсында Пулға басшы сайлайды. Бір жылда кемінде бір рет шақырылатын Координациялық комитет Пулдың Жарғысына сәйкес Төраға тағайындап, Бас Конференцияның жүргізілуін ұйымдастырып, ақпарат агенттіктеріне басшылық жасайды. IV Бас конференция Гаванда 1986 жылы өткізілді. Координациялық комитет пен Пул юнескомен, БҰҰ-мен және олардың арнайы мекемелерімен бірлесіп кызмет атқарады. 1985 жылы Пулдың экономикалық ақпарат кызметі ЭКОПУЛ жұмысын бастады. 9 ақпарат агенттіктері Пулдың аймақтарда ақпараттарды жинау және тарату кызметін атқарады: ТАНЮГ, ПТИ, Пренса Латина, ТАП, ИНА, МЕНА, МАП, Антара, АПС. Тұрақты штаб-пәтері жоқ
